สธ.เดินหน้าพัฒนากัญชาแบบครบวงจรตลอดห่วงโซ่ ดันเป็น Product Champion สู่อุตสาหกรรมสุขภาพสร้างรายได้ พร้อมขยายการใช้ประโยชน์เพื่อการรักษา
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงการประชุมเชิงปฏิบัติการกัญชาในอุตสาหกรรมสุขภาพและการจับคู่เจรจาธุรกิจส่วนของกัญชาที่ไม่ใช่ยาเสพติดระหว่างวิสาหกิจชุมชนและโรงงานผู้ผลิตยาและผลิตภัณฑ์จากสมุนไพร นับเป็นก้าวย่างสู่พัฒนากัญชาแบบครบวงจรตลอดห่วงโซ่ตั้งแต่ต้นทาง เกษตรกรผู้ปลูก กลางทางคือผู้ผลิต และปลายทางคือผู้ขายและประชาชน ขยายจากที่กระทรวงสาธารณสุขใช้ประโยชน์ทางการแพทย์ สู่อุตสาหกรรมสุขภาพร่วมกับภาคเอกชน ผู้ผลิต และวิสาหกิจผู้ปลูก โดยมีกระทรวงเกษตรและสหกรณ์เข้ามาช่วยส่งเสริมการปลูกแก่เกษตรกรทุกพื้นที่ให้สามารถปลูกได้อย่างถูกต้องและมีคุณภาพ                 ด้วยรัฐบาลเห็นว่ากัญชาเป็นทางออกเศรษฐกิจของประเทศไทย เป็นประโยชน์ต่อภาคเกษตร อุตสาหกรรม ธุรกิจและประชาชน จึงพัฒนาการพัฒนากัญชาให้ครบวงจรเป็น Product Champion ต่อยอดกัญชาสู่การสร้างเศรษฐกิจประเทศ 3 ด้าน คือ ด้านยาแผนไทย ด้านผลิตภัณฑ์สุขภาพ และ ด้านการท่องเที่ยวเชิงสุขภาพ ตามแผนแม่บทแห่งชาติว่าด้วยการพัฒนาสมุนไพร ฉบับที่ 1 พ.ศ. 2560-2565        ทั้งนี้ ปัจจุบันกัญชาในสายตาประชาคมโลกเป็นสมุนไพรมีค่าและได้รับการยอมรับมากขึ้น โดยตลาดกัญชาถูกกฎหมายมีมูลค่ากว่า 5 แสนล้านบาท มีอัตราเติบโตมากกว่า ร้อยละ 17 กัญชาในอุตสาหกรรมทางการแพทย์และสุขภาพสร้างรายได้สูงร้อยละ 70 ของมูลค่าทั้งหมด                ด้านนายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า จากการผลักดันของรัฐบาล ในการใช้ประโยชน์กัญชาทางการแพทย์มาต่อเนื่อง กระทรวงสาธารณสุข จึงได้ให้บริการกัญชาทางการแพทย์มาตั้งแต่ปี 2562 ในผู้ป่วยโรคลมชัก พาร์กินสัน มะเร็งระยะสุดท้าย ปัจจุบันเปิดให้บริการกัญชาทางการแพทย์ที่โรงพยาบาลในสังกัดแล้วกว่า 700 แห่ง จากผู้มารับบริการกว่า 65,000 ราย ร้อยละ 90 ใช้ได้ดีไม่มีผลข้างเคียง จึงตั้งเป้าให้โรงพยาบาลสังกัดกระทรวงสาธารณสุขทุกพื้นที่ เปิดให้บริการคลิกนิกกัญชาทางการแพทย์ เพื่อการเข้าถึงพร้อมส่งเสริมสมุนไพรรกัญชา กัญชง ช่วยสร้างรายได้แก้ประเทศต่อไปด้วย